สวัสดีคับผมมีเรื่อจะมาปรึษาคับ คืองงี้คับคือแฟนผมประจำเดือนใกล้ตะมาแล้วผมได้มีอะไรกับแฟนแบบไม่ได้ป้องกันคับแต่ไม่เสร็จแต่อีกสองชั่วโมงผมได้เอาคุมฉุกเฉินให้เค้ากินแบบนี้ยังตะมีโอกาสท้องไหมคับตอนนี้เครียดมากปกติประจำเดือนเค้าจะมาตอนวันที่1แต่วันนี้วันที่4ยังไม่มีวี่เเววประจำเดือนจะมาเลยคับ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นหากรับประทานภายใน 2 ชั่วโมงหลังมีเพศสัมพันธ์ ประสิทธิภาพของยาน่าจะดีพอสมควรในช่วงใกล้วันมีประจำเดือน มักจะไม่มีไข่ตก กรณีเป็นหญิงที่มีไข่ตกและมีรอบเดือนสม่ำเสมอมาตลอดแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วันนับจากครั้งก่อน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก